cyanic-selkie/wikianc huggingface dataset:
Taipinu sacelšanās
Izcelsme
Taipinu kustības ideologs Hun Sjucjuaņs (ķīn.: 洪秀全; pinj.: Hóng Xiùquán, 1814.-1864.) 40. gadu sākumā Guandžou (Kantonā), kur viņš neveiksmīgi centās jau trešo reizi likt pirmās pakāpes ierēdņa eksāmenu, iepazinās ar kristiešu misionāriem. No kristietības Huns paņēma vienīgā Dieva ideju, par kura pravieti sāka sevi uzskatīt, kā arī ķīniešu tradīcijai tuvo sociālā taisnīguma ideju, kuru viņš identificēja ar taipin (hieroglifs pin 平, kā jau lielākā daļa hieroglifu, ir polisemantisks, un simbolizē mieru, vienlīdzību, taisnīgumu, taču lielākais uzsvars uz sociālo vienlīdzīgumu), paņemot vēl kādas idejas no konfuciānisma un legisma, radīja jaunu eklektisku reliģisku mācību.
Huns nodibināja "Dieva pielūgšanas biedrību", kura bija iekšēji saliedēta, disciplinēta, kur jaunākie pakļāvās vecākajiem, zemākstāvošie - augstākstāvošajiem. Spriežot pēc visa, Dieva ideju lielā mērā identificēja ar konfuciānisma Debesīm, bet pravieša Huna sakralitāte atbilda valdnieka, Debesu dēla sakralitātei. Tas pilnībā sakanēja ar tradicionālajiem konfuciānisma priekšstatiem par morālo pilnību, pašdisciplīnu, ceremoniālu, kā arī ar tradicionālajiem daosu un budistu priekšstatiem par vienlīdzību tās primitīvākajā formā. Šis ideoloģiskais kokteilis izrādījās visai populārs un to spēja pieņemt kā savu visai lielas ļaužu masas.
Sacelšanās
1850. gadā taipinu kustība jau bija tik stipra, ka uzsāka bruņotu sacelšanos ar mērķi gāzt mandžūru izcelsmes Cjinu dinastiju. Pēc vairāku pilsētu ieņemšanas Hun Sjucjuaņs pasludināja sevi par "Debesu valdnieku" (Tjaņ van) un proklamēja "Lielā Taisnīguma valsti" — "Taipin tjaņgo" (vienk. ķīn.: 太平天国, pinj.: Tàipíng Tiān Guó).
Taipinu karaspēks, sadalīts mazās militāri—reliģiskās vienībās ar stingri reglamentētu sadzīvi (īpašuma kopība, apgāde no kopīgām noliktavām, kazarmu tipa dzīvesveids), guva uzvaras kaujās un vienu pēc otras ieņēma Dienvidķīnas pilsētas. Taipini nemitīgi uzsvēra savu kristīgo orientāciju un rietumnieku tirgotāji aktīvi pārdeva tiem ieročus (reizē tas bija labs bizness, reizē ar taipinu rokām tie likvidēja sev nevēlamos impērijas ierēdņus, kuri savu iespēju robežās centās iegrožot rietumnieku patvaļu). Padarījuši par savu galvaspilsētu Nankinu, taipini sāka veidot jau diezgan lielas teritorijas pārvaldi. Tiem nācās orientēties uz tradicionālajām pārvaldes formām (līdz pat konfuciānisma eksāmenu ieviešanai, lai iegūtu zinātnieka grādu vai ierēdņa vietu).
1855. gadā taipinu valsts aizņēma lielāko daļu Ķīnas vidienes — Aņhoi, Djansu, Džedzjanas un Hubei provinces, — vienu brīdi to armija bija tikai 100 km attālumā no Pekinas. Savukārt 1856. gadā taipinu valsti pārņēma iekšējās jukas: viens no "debesu prinčiem" Jan Sjučins neveiksmīgi mēģināja veikt apvērsumu. Izmeklēšanā atklājās, ka ļoti daudzi no sekotājiem vēlas varas maiņu. Hun Sjucjuaņs, vīlies kustībā, novērsās no politikas. Arī militāri taipiniem sāka neveikties: ģenerāļa Dzen Gofaņa armija tiem atņēma vienu provinci pēc otras, un tad karadarbībā iesaistījās Rietumu lielvalstis.
Lielbritānjas un Francijas apvienotais ekspedīcijas korpuss 1856. gadā ieņēma Guandžou. 1858. gadā rietumnieku karaspēks sagrāba Šanhaju, kā arī izsēdināja desantu ziemeļos, Pekinas un Tjandziņas tuvumā.
1859. gadā no Honkongas Nankinā ieradās Hun Sjucjuaņa radinieks Hun Žeņgaņs, kurš nāca klajā ar reformu projektu (kurā skaidri redzama rietumnieku ietekme). Reformu pamatideja bija privātkapitāla attīstīšana (pārņemot Rietumu pieredzi un pat struktūras elementus), paralēli turpinot māņticības apkarošanu, disciplīnas un valsts nostiprināšanu. Taču rietumnieku attieksme pret taipiniem bija mainījusies (jaunie līgumi paredzēja tiem pēc taipinu sagrāves Janczi baseinā jaunas privilēģijas). Tagad Rietumu lievalstis sāka, no vienas puses, apbruņot impērijas armiju, no otras puses, pašas iejaucās karadarbībā. Ekspedīcijas korpuss Vorda (pēc tam Gordona) vadībā vairākas reizes nopietni sakāva taipinu armiju. Arī impērijas armija guva militārus panākumus. 1864. gada 31. maijā sākās Nankinas blokāde. Un, kaut arī atsevišķas taipinu vienības guva lokālas militāras uzvaras (piemēram, Ši Dakaja armija), taipinu liktenis bija izlemts. Jūnijā tika ieņemta Nankina, Hun Sjucjuaņs izdarīja pašnāvību, Hun Žeņgaņu saņēma gūstā un sodīja ar nāvi. Atlikušās taipinu vienības tika atspiestas uz nomalēm un viena pēc otras iznīcinātas.
Lopess
Lopess (es, no personvārda Lope; sieviešu dzimtē Lopesa) ir izplatīts spāņu cilmes uzvārds. Cilvēki ar šo uzvārdu:
Funikulers
Funikulers, arī funikulieris vai trosu dzelzceļš (no la — 'virve') ir kopš 19. gadsimta beigām pazīstams sabiedriskā transporta veids, kas savieno dažādā augstumā esošus maršruta galapunktus pa vienmērīgā slīpumā izbūvētu sliežu ceļu, kur kā vilcējspēku izmanto motoru un trosu un zobratu iekārtas. Funikulerus parasti izmanto pilsētās ar stāvu zemes reljefu, to maršruti ir īsi, ar 1—2 pieturām. Senākie funikuleri kā tehnikas pieminekļi ir tūristu piesaistei, piemēram, Tbilisi Gruzijā un Šamonī Francijā.
Ciklops
Ciklops jeb kiklops (grc (kýklōps) — 'apaļacainais', no κύκλος (kýklos) — 'aplis' un ὤψ (ṓps) — 'acs') grieķu mitoloģijā ir vienacains milzis. Par tiem ir rakstījuši tādi sengrieķu dzejnieki kā Homērs un Hēsiods, taču tie ir arī pieminēti Teokrita un romiešu dzejnieka Vergilija darbos.
Krievijas Federācijas administratīvais iedalījums
Krievijas Federācijas administratīvais iedalījums ir vairāku līmeņu pārvaldes sistēma. Saskaņā ar 2001. gada 17. decembra federālo konstitucionālo likumu Nr.6-FKZ “Par uzņemšanas kārtību Krievijas Federācijā un jauna Krievijas Federācijas subjekta veidošanu tās struktūrā” Krievijas Federācijai var pievienot citu valsti vai tās daļu un izveidot jaunu federācijas subjektu.
Atbilstoši šim likumam, Krievijas—Ukrainas kara laikā Krievijas Federācija sāka patvarīgi paplašināt savu teritoriju un anektēja daļu no Ukrainas. Pēc Krimas aneksijas 2014. gadā pievienoja divus, bet 2022. gada 30. septembrī vēl četrus federālos subjektus. Krievijas prezidents Putins apgalvoja, ka miljoniem "krievu pasaules" iemītnieku sapņojot atgriezties savā "īstajā dzimtenē", no kuras tika nošķirti pēc PSRS sabrukuma 1991. gadā.
Pirmā līmeņa administratīvais iedalījums
Krievijas Federācijas administratīvā iedalījuma pirmais līmenis ir Krievijas Federācijas subjekti. bija 85 subjekti. Tos veidoja republikas (22), novadi (9), apgabali (46), Krievijas Federācijas federālas nozīmes pilsētas (3), autonomie apvidi (4) un autonomais apgabals (1). Federālie subjekti sīkāk iedalās 2027 rajonos. Pēc Ukrainas daļu aneksijām Krievijas—Ukrainas kara laikā federālo subjektu skaitu vardarbīgi palielināja, okupētajās teritorijās rīkojot viltus referendumus.
Radziņa Helmiņska
Radziņa Helmiņska, agrāk Rēdene , ir pilsēta Polijā, Kujāvijas-Pomožes vojevodistē uz dienvidaustrumiem no Grudzjondzas. Iespaidīgas Vācu ordeņa pilsdrupas.
Pēteris Bagrations (ģenerālis)
Pēteris Bagrations (/Petre Bagrationi, ; dzimis, miris ) bija gruzīnu Bagrationi augstmaņu dzimtas Krievijas Impērijas ģenerālis, kurš piedalījās kaujās Napoleona karu laikā un tika nāvējoši ievainots Borodinas kaujā.
Dzīvesgājums
Dzimis Kizļarā, Dagestānā, gruzīnu kņaza Ivana Bagrationi ģimenē. Viņa brālis Revazs (Romāns) arī kļuva par Krievijas armijas ģenerāli (brāļa dēls Pēteris Bagrations no 1870. līdz 1876. gadam bija Rīgas ģenerālgubernators).
Iestājās armijas dienestā 1782. gadā, vairākus gadus dienēja Kaukāzā. Piedalījās Krievu-turku karā (1787—1792) (1788. gada Očakovas ieņemšanā), kā arī Kostjuško sacelšanās apspiešanā Polijā. Atzinīgi viņa spējas atzīmēja Aleksandrs Suvorovs pēc Suvorova Alpu pārgājiena.
Napoleonam iebrūkot Krievijā, ģenerālis Bagrations komandēja Otro Rietumu armiju. Ciešot sakāvi pie Mogiļevas 1812. gada 23. jūlijā, viņam tomēr izdevās apvienoties ar krievu armijas galvenajiem spēkiem Mihaila Barklaja de Tolli vadībā. 7. septembrī Borodinas kaujas laikā komandēja krievu armijas kreiso spārnu. Kaujas laukā tika nāvējoši ievainots un pēc piecām dienām mira savas radinieces īpašumā.
Dragon Spacecraft Qualification Unit
Galvenais lidojuma uzdevums bija raķetes izmēģinājums. Tā kā citas SpaceX nesējraķetes Falcon 1 pirmie lidojumi beidzās ar neveiksmi, tad tagad pirmajā Falcon 9 lidojumā netika sūtīts īsts kosmosa kuģis, bet gan aparāts, ar kuru uz zemes tika izmēģinātas Dragon sistēmas. Tajā nebija dzinējsistēmu, tādēļ tas bija vieglāks, bet līdz ar to nevarēja veikt manevrus. Ar to bija paredzēts novērtēt kosmosa kuģa aerodinamisko stāvokli un raķetes darbību.
2009. gada septembrī Dragon Spacecraft Qualification Unit tika paziņots kā derīgā krava pirmajam nesējraķetes Falcon 9 lidojumam. tajā laika starts bija paredzēts 2009. gada novembrī. Vēlāk to pārcēla uz 2010. gada februāri, tad uz martu. Tad starts bija paredzēts 12. aprīli, bet vēlāk atkal vairākkārt pārcēla.
Falcon 9 tika palaista 18:45 UTC no Kanaveralas zemesraga Gaisa spēku stacijas starta kompleksa Space Launch Complex 40. Šis bija pirmais starts no pārbūvētā SLC-40 kopš 2005. gada aprīļa.
Pēc ieiešanas orbītā DSQU palika savienots ar raķetes otro pakāpi.
aptuveni 00:50 UTC Dragon makets ar Falcon 9 otro pakāpi iegāja atmosfērā un sadega.
2009. gada Krustpils novada domes vēlēšanas
'''2009. gada Krustpils novada domes vēlēšanas''' notika 2009. gada Latvijas pašvaldību vēlēšanās. Vēlēšanās Krustpils novada domē tika ievēlēti 15 deputāti. Vēlēšanās piedalījās 6 kandidātu saraksti, kas veidoti no 96 kandidātiem. Krustpils novads tika izveidots administratīvi teritoriālās reformas rezultātā, tādēļ šī novada domes vēlēšanas notika pirmoreiz. Krustpils novadā vēlēšanas notika 6 iecirkņos.
Vēlēšanās visvairāk balsu ieguva Sabiedrība citai politikai (46,38%), bet kopā novada domē iekļuva 5 no 6 sarakstiem. Krustpils novada domes vēlēšanās piedalījās 2 645 vēlētāji jeb 52,7% no balsstiesīgajiem. No vēlēšanu aploksnēm derīgas bija 2 639, bet savu balsi par kādu no sarakstiem atdeva 2 582 vēlētāji.
Abū Raihāns Bīrūnī
Abū Raihāns Bīrūnī (, Abū Raiḥān Bīrūnī, dzimis, miris ) bija Horezmā dzimis persiešu zinātnieks un erudīts. Līdzās Al-Horezmī un Avicennai viņš tiek uzskatīts par vienu no dižākajiem zinātniekiem viduslaiku islāma pasaulē. Viņš ir sarakstījis vairākus darbus dažādas zinātnes nozarēs — fizikā, antropoloģijā, astronomijā, astroloģijā, ķīmijā, vēsturē, ģeogrāfijā, matemātikā, medicīnā, psiholoģijā, filozofijā un teoloģijā.
Darbi
Bīrūnī uzskata par 146 grāmatu autoru. Līdz mūsu dienām saglabājušās šādas grāmatas:
Benetice
Benetice ir mazs ciemats netālu no Svetlas pilsētas, Visočinas reģionā, Čehijā. Ciemats atrodas 555 metrus virs jūras līmeņa, Čehijas-Morāvijas augstienē. 2007. gadā tajā dzīvoja 37 cilvēki, bet 20. gadsimta sākumā tur dzīvoja vairāk nekā 120 cilvēku, jo tur atradās stikla rūpnīca. Beneticē vēl joprojām ir sastopami vietvārdi, kas saistīti ar stiklu.
Ārava
Ārava (de, ) ir pilsēta Šveices ziemeļos, Ārgavas kantona administratīvais centrs. 2011. gada decembrī pilsētā dzīvoja aptuveni 20 tūkstoši iedzīvotāju, galvenokārt vācvalodīgie. Pilsēta atrodas Šveices plakankalnē, Āras upes ielejā, netālu no Juras kalniem un uz rietumiem no Cīrihes.
.us
.us ir ASV Interneta augstākā līmeņa domēns (ccTLD). Domēna reģistrētājiem jābūt ASV pilsoņiem, rezidentiem vai organizācijām.
Ārējās saites
Toppdomän
Gužno
Gužno ir pilsēta Polijā, Kujāvijas-Pomožes vojevodistē uz austrumiem no Brodņicas. Poļu-zviedru kara laikā 1628. gadā zviedri pie pilsētas sakāva poļu karaspēku.
Braiens Epstains
Dzīvesgājums
Epstains piedzima 1934. gada 19. septembrī tirgotāju ģimenē Liverpūlē. Otrā pasaules kara laikā Epstainu ģimene pārcēlās uz dzīvi Sautportā, kur Braiens Epstains tika izslēgts no divām skolām slinkuma un sliktu sekmju dēļ. 1945. gadā ģimene atgriezās Liverpūlē. Epstaina vecāki viņu sūtīja uz dažādām internātskolām. Īsi pirms savas 16. dzimšanas dienas viņš tēvam izteica vēlmi kļūt par apģērba dizaineri, bet tēvs bija pret. Epstains sešus mēnešus bija māceklis citā uzņēmumā, un tad sāka strādāt ģimenes mēbeļu veikalā par 5 mārciņām nedēļā.
Epstains Londonā pabeidza savu obligāto dienestu, kā arī iestājās Karaliskajā dramatiskās mākslas akadēmijā (en). Viņa kursabiedru starpā bija Pīters O'Tūls, Sūzena Jorka un Alberts Finijs. Epstains pameta mācības pēc trešā semestra. Viņš atgriezās Liverpūlē, kur tēvs viņu iecēla par NEMS mūzikas veikala ierakstu nodaļas vadītāju. Epstaina darba rezultātā tas kļuva par vienu no lielākajiem mūzikas ierakstu veikaliem Anglijas ziemeļos.
Epstains pirmoreiz uzzināja par grupu The Beatles, lasot Liverpūles mūzikas avīzi Mersey Beat. Viņš pirmoreiz apmeklēja grupas uzstāšanos 1961. gada 9. novembrī Cavern Club pusdienlaika koncertā. Pēc koncerta viņš kopā ar savu asistentu Alisteru Teiloru iepazinās ar grupas dalībniekiem. Pēc koncerta Epstains un Teilors apmeklēja restorānu, kur Epstains izteica ideju kļūt par grupas menedžeri. Viņš sazinājās ar grupas iepriekšējo menedžeri Alanu Viljamsu, lai pārliecinātos, ka viņam vairs nav sakaru ar grupu. Viljamss ieteica Epstainam nesaistīties ar The Beatles, jo grupa atteicās viņam izmaksāt daļu no Hamburgas koncertos nopelnītā honorāra. Par spīti brīdinājumam, Epstains ar grupu 1962. gada 24. janvārī noslēdza piecu gadu līgumu, saskaņā ar kuru viņš saņemtu 10—15 procentus viņu ienākumu. Tā paša gada oktobrī viņi noslēdza jaunu līgumu, kas Epstainam paredzēja 15—25 procentus ieņēmumu, atkarībā no tā, cik daudz viņš palīdzēja grupai nopelnīt. Epstains izveidoja menedžmenta uzņēmumu NEMS Enterprises un teica vecākiem, ka grupas menedžēšana ir nepilnas slodzes nodarbošanās, kas netraucēs strādāt ģimenes uzņēmumā.
Epstains menedžēja arī citus māksliniekus, tostarp, Gerry and the Pacemakers, Billy J. Kramer and the Dakotas (kas ierakstīja piecas Lenona—Makartnija dziesmas), The Fourmost (kuriem pirmos divus singlus sacerēja Džons Lenons), The Cyrkle (Epstaina pirmā amerikāņu grupa) un Sillu Bleku (vienīgā Epstaina menedžētā sieviete). Viņš mēdza sūtīt savus klientus kopīgās koncertturnejās, kas tobrīd bija izplatīta prakse.
Epstaina homoseksualitāte nebija publiski zināma viņa dzīves laikā, taču tas bija atklāts noslēpums viņa draugu un biznesa partneru lokā.
Klēpjdators
Klēpjdators jeb piezīmjdators (laptop, notebook) ir mazs līdznēsājams personālais dators, kas parasti sver 1-6 kilogramus, atkarībā no izmēra, materiāliem un citiem faktoriem.
Klēpjdatori parasti tiek darbināti ar vienu galveno akumulatoru bateriju (parasti to sauc vienkārši par akumulatoru) vai ar ārēju maiņstrāvas adapteri, kas uzlādē akumulatoru, vienlaicīgi piegādājot enerģiju datoram. Daudziem datoriem ir arī 3 voltu baterija, kas darbina pulksteni un citas BIOS funkcijas elektrības pārtraukuma gadījumā. Visi datora komponenti (izņemot barošanas bloku) ir iebūvēti korpusā. Dažiem klēpjdatoriem ir arī iebūvēts barošanas bloks. Korpusam ir atvāžams vāks, kas satur LCD ekrānu un aizvērtā stāvoklī nosedz tastatūru.
Klēpjdatori parasti satur visus tos pašus komponentus, ko parastie datori, tādējādi tie var nodrošināt tādu pašu funkcionalitāti kā parastie datori. Tā kā šeit to pašu funkcionalitāti nākas ievietot mazākā tilpumā un ir nepieciešams mazāks elektrības patēriņš (dzesēšanas problēmu un baterijas ietilpības dēļ), komponentiem bieži vien ir vājāki parametri un augstāka cena kā analogiem parasto datoru komponentiem. Klēpjdatoriem lielākā daļa komponentu parasti ir integrēta pamatplatē un nav nomaināmi.
Komponenti
Parasti kā atsevišķi komponenti ir:
Pārējie noņemamie komponenti parasti nav standartizēti.
Gibsons
Gibsons ( — 'Giba (Giberta) dēls') ir izplatīts angļu cilmes uzvārds (siev. dz. Gibsone). Cilvēki ar šo uzvārdu:
STS-120
STS-120 bija Space Shuttle Discovery ekspedīcija uz Starptautisko kosmisko staciju (SKS). Starts notika 15:38:19 UTC no Kenedija kosmiskā centra starta laukuma 39A. Discovery nolaidās uz zemes. Lidojuma ilgums — 15 dienas 2 stundas 23 minūtes 0 sekundes.
STS-120 misijas galvenais uzdevums bija uzstādīt SKS jaunu moduli Harmony (Node 2). Bez tam apkalpe veica saules bateriju bloka pārvietošanu un izvēršanu, kā arī tās paneļa remontu. Ar STS-120 stacijā ieradās SKS 16. ekspedīcijas jaunais dalībnieks Daniels Tani, kas nomainīja Kleitonu Andersonu.
Apkalpes piezīmes
Pirms Columbia katastrofas STS-120 apkalpe bija paredzēta šādā sastāvā:
Derīgā krava
STS-120 uz SKS nogādās paketi 10A, kas sastāv no Harmony (sākotnējais nosaukums Node 2) moduļa, Power and Data Grapple Fixture (PDGF) — īpaša turētāja stacijas manipulatoram, un Shuttle Power Distribution Unit (SPDU) — kosmoplāna elektroenerģijas sadales iekārtas. Harmony būs savienojošais mezgls starp jau esošo Destiny moduli un turpmākajās ekspedīcijās nogādājamiem moduļiem — Eiropas Columbus un Japānas Kibo.
Gatavošanās lidojumam
, sakarā ar Atlantis STS-117 starta aizkavēšanos NASA nolēma izmainīt nākamo ekspedīciju secību. STS-120 paredzētais Atlantis tika nomainīts pret Discovery.
Pēc STS-118 lidojuma 2007. gada augustā tika veiktas kosmoplāna ārējās degvielas tvertnes un šķidrā skābekļa vadu modifikācijas
17. septembrī tika atlikta Discovery pārvietošana uz montāžas celtni, jo atklājās hidrauliskā šķidruma sūce labajā galvenajā nolaišanās šasijā. Tā tika novērsta 19. septembrī, un pēc tam orbitālajam aparātam varēja pievienot ārējo degvielas tvertni un starta paātrinātājus. 30. septembrī kosmoplāns tika nogādāts uz starta laukumu 39A.
9. oktobrī NASA neatkarīgā inženieru un drošības grupa ierosināja nomainīt trīs karstumizturīgos paneļus spārnu priekšgalā, jo tie bija zaudējuši nelielu daudzumu silīcija karbīda aizsargpārklājuma. NASA izanalizēja šo plākšņu oksidācijas procesu, un secināja, ka to stāvoklis nav pasliktinājies divu pēdējo Discovery lidojumu laikā. 16. oktobrī preses konferencē tika paziņots, ka paneļi netiks mainīti, un kosmoplāna starts netiks aizkavēts.
1. lidojuma diena, starts (23.—24. oktobris)
Starts notika 15.38.19 UTC. 8 minūtes 39 sekundes pāc starta Discovery iegāja orbītā. Pēc tam tika atvērtas kravas telpas durvis, izvērsta sakaru antena un pārbaudīts manipulators.
2. lidojuma diena, saslēgšanās ar SKS (24.—25. oktobris)
Apkalpe veica Discovery karstumaizsardzības plāksnīšu pārbaudi, izmantojot kosmoplāna manipulatoru un īpaši šim nolūkam paredzēto sensoru iekārtu Orbiter Boom Sensor System. Inspekcija ilga piecas stundas, un sākotnējie novērojumi radīja, ka plāksnītēm nav nopietnu bojājumu. Viņi arī uzstādīja kameru un citas iekārtas, kas būs nepieciešamas saslēgšanās ar SKS laikā, kā arī veica skafandru pārbaudes.
Tuvošanās stacijai manevri sākās pirms 7.00 UTC, 25. oktobrī. Pirms saslēgšanās kosmoplāns veica SKS aplidojumu, lai tajā atrodošies kosmonauti varētu no 180 m attāluma nofotografēt Space Shuttle apkšējo virsmu. Saslēgšanās ar staciju notika 12.40 pie Destiny moduļa PMA-2 adaptera. Pēc savienojumu hermētiskuma pārbaudēm, stacijas lūka tika atvērta 14.39, un SKS 16. ekspedīcija sagaidīja Discovery apkalpi. No zemes paziņoja, ka, balstoties uz analizētajiem novērojumiem, nebūs jāveic kosmoplāna virsmas detalizētāka pārbaude.
3. lidojuma diena, 1. iziešana (25.—26. oktobris)
Pēc ierašanās stacijā 16. ekspedīcijas dalībnieks K. Andersons tika nomainīts ar D. Tani, nomainot Andersona individuālo sēdekli Sojuz TMA-11 kosmosa kuģī pret ar Discovery atvesto Tani sēdvietu.
Piedaloties Parazinskim un Vīlokam, 1. iziešana atklātā kosmosā sākās 10.02 UTC, beidzās 16.16, ilgums — 6 stundas 14 minūtes; koordinators — Nespoli. Vispirms viņi uz P6 fermas noņēma un salocīja sabojājušos S-joslas sakaru antenas bloku, kuru atgriezīs uz zemi ar Discovery. Tad kosmonauti sagatavoja Harmony moduli pārvietošanai: pievienoja manipulatora turētāju Payload and Data Grapple Fixture, noņēma no moduļa pārklājus un atvienoja elektrības kabeļus, kuru savienoja moduli ar kosmoplānu. Pēc tam no stacijas iekšienes Vilsone, Tani un Andersons, vadot stacijas manipulatoru, izņēma moduli no kravas telpas un pārvietoja to uz īslaicīgās atrašanās vietu — pie Unity moduļa sāna porta. 15.38 UTC Harmony oficiāli tika pievienots stacijai. SKS hermētiskais tilpums palielinājās par 20%, no 425 m³ līdz 500 m³.
4. lidojuma diena (26.—27. oktobris)
Apkalpes sagatavoja Harmony ieiešanai tajā, savienojot elektroenerģijas un datu kabeļus. 12.24 UTC lūka tika atvērta. Vitsone un Nespoli iegaja pirmie, izmantojot elpošanas maskas. Pirmais darbs bija uzstādīt īslaicīgās gaisa caurules, lai ļautu gaisam modulī cirkulēt caur stacijas filtriem.
5. lidojuma diena, 2. iziešana (27.—28. oktobris)
Kosmonauti turpināja darbus Harmony modulī, noņemot aptuveni 700 skrūvju, kas turēja iekārtas kosmoplāna starta laikā. Notika gatavošanās otrajai iziešanai kosmosā.
Otrā iziešana sākās 09.32 UTC, pusotru stundu pirms plānotā laika; tā ilga 6 stundas 33 minūtes. Iziešanā piedalījās Parazinskis un Tani. Sākumā viņi darbojās ar P6, noņemot turētājus un atvienojot kabeļu savienojumus starp Z1 un P6. Kad tas tika izdarīts, Vilsone un Vīloks ar stacijas manipulatoru P6 pārvietoja uz īslaicīgo atrašanās vietu. Pēc tam Parazinskis uzstādīja turētājus uz Harmony moduļa, bet Tani veica vairāku iekārtu apskati, īpaši pievēršot uzmanību rokturiem uz Crew and Equipment Translation Aid (CETA) transportiera, kas varētu būt par iemeslu Rika Mastračio cimda bojājumam misijā STS-118. Nekas aizdomīgs netika atrasts. Tani pēc tam pārvietojās uz S4 saules bateriju pagriešanas mehānismu Solar Alpha Rotary Joint (SARJ), kuram kopš pagājušā mēneša tika novērotas pārejošas vibrācijas. Noņemot savienojuma pārsegu, Tani ieraudzīja metāla skaidas, kā arī nodilumu vienā no gredzeniem. Metāla skaidas viņš savāca līplentē, lai uz zemes varētu izanalizēt bojājuma iemeslu. Vēl uz S1 tika pārkonfigurēti savienojumi, lai varētu izvērst radiatoru uz S1.
6. lidojuma diena (28.—29. oktobris)
Apkalpe turpināja sagatavot P6 uzstādīšanai. Vispirms no nakts pozīcijas P6 pārņēma Discovery manipulators, kuru vadīja Vilsons un Zamka. Tad bija iespējams pārvietot stacijas manipulatoru (Andersons un Tani) ar mobilā transportiera palīdzību uz vietu, no kurienes varēs sasniegt P6 paredzēto vietu. Tad Canadarm-2 pārņēma P6, lai atstātu to līdz nākamajai dienai. Kosmonauti arī turpināja iekārtot un aktivizēt iekārtas Harmony modulī un gatavojās nākamajai iziešanai kosmosā
7. lidojuma diena, 3. iziešana (29.—30. oktobris)
3. iziešana atklātā kosmosā sākās 08.45 UTC, un tajā piedalījās Parazinskis un Vīloks. Ar stacijas manipulatoru, kuru vadīja Vilsone un Tani, P6 saules bateriju segments tika uzstādīts P5 galā. 10:17 UTC konstrukcija tika pievienota stacijai. Kosmonauti veica nostiprināšanas un kabeļu savienošanas darbus. Pēc tam Parazinskis apskatīja SARJ pie P4, lai salīdzinātu tā stāvokli attiecībā pret Tani atklāto bojāto S4. Tas izrādījās labā stāvoklī. Pa to laiku Vīloks no Discovery kravas telpas uz platformu ESP-2 pie Quest slūžu kameras pārvietoja elektrības pārveidotāju. Līdz iziešanas beigām tika izvērsti P6 saules bateriju paneļi. 2B panelis atritinājās normāli, bet tika ievērots viens plīsums 4B panelī. Kosmonauti slūžu kamerā atgriezās 15.53 UTC; iziešanas ilgums — 7 stundas 8 minūtes
8. lidojuma diena, (30.—31. oktobris)
Pēc iziešanas kosmosā, pārbaudot skafandrus, Vīloks atklāja nelielu caurumu viņa cimdā.
Nākamā iziešana tika atlikta par vienu dienu, lai speciālisti uz zemes izstrādātu procedūras, kā salabot ieplīsušo saules bateriju paneli, bet paredzētos darbus — S4 SARJ apskati nolemts atlikt. Piekto iziešanu, kas bija plānota 3. novembrī, tika nolemts veikt stacijas apkalpei pēc Discovery aizlidošanas
10. lidojuma diena, (1. — 2. novembris)
Kosmonauti pabeidza sagatavošanos sestdienas iziešanai kosmosā. Tika sagatavoti un konfigurēti instrumenti. Tā kā plīsums saules bateriju panelī bija eņģes vietā, tad no diviem vadiem tika izgatavotas savdabīgas "aproču pogas" (cufflink), ar kurām paredzēts sastiprināt pārplēstās daļas. Tā kā ar vienu pašu stacijas manipulatoru nevar sasniegt bojāto vietu, palīgā tiks ņemts kosmoplāna manipulatora pagarinājuma stienis, kurš paredzēts Space Shuttle apakšas apskatei. Stacijas mobilais transportieris un manipulators tika pārvietots uz fermas galu, kur tas tiks izmantots kosmonautu pacelšanai.
11. lidojuma diena, 4. iziešana (2. — 3. novembris)
Parazinskis un Vīloks nakti pavadīja Quest slūžu kamerā pazeminātā spiedienā. Iziešana sākās 10.03 UTC, kad tika atvērta slūžu kameras lūka. Parazinskis piestiprinājās pie kosmoplāna manipulatora pagarinājuma stieņa un ar stacijas manipulatoru tika pārvietots uz bojājuma vietu. Vīloks pa to laiku pārvietojās uz uz P6 4B saules bateriju paneļa pamatni, lai no šīs vietas varētu novērot Parazinska darbu un dot padomus manipulatora operatoriem Vilsonei un Tani. Vispirms Parazinskis apskatīja bojāto vietu un informēja par to misijas vadītājus. Tad viņš ar piecām iepriekš sagatavotām "aproču pogām" savienoja plīsuma malas. Pēc šī darba pabeigšanas Parazinskis tika atvirzīts nost un novēroja saules bateriju paneļa izvēršanas operāciju, kas veiksmīgi beidzās 15.23 UTC . Pēc tam viņi apskatīja abus 2B un 4B paneļus un atgriezās stacijā. Slūžu kameras lūka tika aizvērta 17.22 UTC. Iziešanas ilgums — 7 stundas 19 minūtes.
13. lidojuma diena, (4. — 5. novembris)
Lūkas starp SKS un Discovery tika aizvērtas 4. novembrī 18:03 UTC. Daniels Tani palika stacijā, bet Kleitons Andersons pievienojās kosmoplāna apkalpei. 5. novembrī 10:32 UTC Space Shuttle atvienojās no SKS, tā beidzot 10 dienu 21 stundas 52 minūšu atrašanos pieslēgtam pie stacijas. Pēc orbitālā kompleksa aplidojuma, kura laikā no stacijas tika fotografēts kosmoplāna apakšas apšuvums, tas sāka nolaišanās operācijas.
14. lidojuma diena, (5. — 6. novembris)
Apkalpe gatavojās atgriezties uz zemes. Tika pārbaudītas kosmoplāna lidojuma vadības sistēmas un dzinēji, kravātas mantas un uzstādīta Kleitona Andersona sēdvieta.
15. lidojuma diena, (6. — 7. novembris)
16.58 UTC tika veikta dzinēju iedarbināšana, lai veiktu noiešanu no orbītas. Discovery pakaļējie riteņi Kenedija kosmiskā centra lidlauka skrejceļam pieskārās 18.01.32 UTC, un 18.02.13 UTC kosmosa kuģis beidza kustību.
Freivalds
Freivalds (de; sieviešu dzimtē Freivalde) ir vācu cilmes uzvārds. Cilvēki ar šo uzvārdu:
Plebeji
Plebeji (no la — 'piepildīt') bija Senajā Romā ienākušie iedzīvotāji — amatnieki un tirgotāji, bet vēlāk jebkuri trūcīgie iedzīvotāji un zemākās kārtas pārstāvji.
Nostiprinoties Romas pilsētai, tās iedzīvotāju skaits sāka pieaugt uz pakļauto teritoriju un atnācēju rēķina, kurus dēvēja par "plebejiem". Atšķirībā no pilsētas pamatiedzīvotājiem jeb t.s. patriciešiem, plebejiem nebija politisko tiesību, un tie netika iekļauti tribās, t.i. nevarēja lietot tribas zemi, piedalīties reliģiskajos rituālos, un netika uzskatīti par "Romas tautu" (Populus Romanus Quiritium). Līdz ar to plebeju pamatnodarbe bija amatniecība un tirdzniecība, kas dažiem no tiem ļāva kļūt visai bagātiem.
Matīši
Matīši ir apdzīvota vieta Valmieras novada Matīšu pagastā, pagasta centrs. Izvietojušies 4 km uz dienvidrietumiem no Burtnieka ezera autoceļu P15 un P16 krustojumā 25 km no novada centra Valmieras un 138 km no Rīgas, Dronas upes krastos.
Matīši vēstures avotos pirmo reizi minēti 1678. gadā pēc Matīšu draudzes nodibināšanas. Apdzīvotā vieta (St. Matthiae) pie baznīcas sāka veidoties jau 1890. gadā, kad uz Mīlītes muižas zemes tika uzceltas pirmās sarkano ķieģeļu mājas. 1925. gadā Matīšiem piešķīra biezi apdzīvotas vietas (ciema) statusu. 1937. gadā miestā jau bija 66 mājas, vairākas sabiedriskās celtnes, darbojās amatnieki — maiznieki, miesnieki, dārznieki, fotogrāfi un frizieri, strādājs ārsti, uz Valmieru kursēja privātais autobuss.
Padomju laikā izveidotais Staļina vārdā nosauktais kolhozs sekmēja tālāku Matīšu ciema apbūves un infrastruktūras attīstību atbilstoši tā laika iespējām un uzskatiem; sākās perspektīvā ciemata veidošana.
Matīšos atrodas pamatskola, bibliotēka, kultūras nams.
Ciparsignālu procesors
Ciparsignālu procesors (angļu: digital signal processor) ir specializēts mikroprocesors, kas izstrādāts ciparsignālu apstrādei reālā laikā. Šos plaši lieto arī analogo (digitalizētu) signālu apstrādei datu pārraides sistēmās. Ciparsignālu procesoriem parasti lieto vienkāršākas un īsākas programmas nekā vispārējas nozīmes procesoriem. Šiem procesoriem bieži vien lieto ļoti ātru atmiņu (kas šī iemesla dēļ ir dārga (un tāpēc mazietilpīga)).
Apple Records
Apple Records ir ierakstu kompānija, kuru dibināja grupas "The Beatles" dalībnieki. Tā tika dibināta 1968. gadā. Ar šo ierakstu kompāniju strādāja pārsvarā bītli (kā solisti), citi viņu projekti un ar viņiem saistītas personas.
Kompānijai bija ilgstošs tiesas process ar Apple Computer, kompāniju, kura ražo Macintosh datorus. Sākumā par to, ka viņi ir nozaguši vārdu un logo, vēlāk par to, ka pārkāpa iepriekšējo norunu - neienākt mūzikas biznesā, uztaisīja provokatīvu programmu ar nosaukumu "sosumi" (pēc oficiālās versijas tas nozīmē kaut ko japāņu valodā, bet to var arī izlasīt kā so sue me - tad iesūdzi mani) un logo izmantošana iTunes. Lielākajā daļā šo tiesas procesu Apple Records uzvarēja.
Pirmais singls, kuru The Beatles ierakstīja šajā kompānija bija "Hey Jude".
Sjēna
<mapframe text="Sjēna" width=300 height=300 zoom=11 > { "type": "ExternalData", "service": "geoshape", "ids": "Q2751" }
Sjēna (, izrunā: ) ir pilsēta Toskānā, Itālijā. Tā atrodas aptuveni 48 km uz dienvidiem no Florences. Savulaik pilsēta bija nozīmīga tirdzniecības un banku darbības pilsēta līdz 13.-14. gadsimtā šīs funkcijas pārņēma Florence. Vēsturiskais Sjēnas centrs ir iekļauts Pasaules mantojuma sarakstā.
Pirms mūsu ēras vietā, kur atrodas Sjēna, atradās etrusku apmetne, kas vēlāk kļuva par romiešu pilsētu Sena Julia. Šī pilsēta iznīka, bet jauno Sjēnu, kas vēlāk uzplauka, dibināja Lombardijas karaļi. 12. gadsimtā tā kļuva par pašpārvaldes komūnu. Šajā laikā sākās saimnieciskā konkurence un teritoriālie konflikti ar kaimiņpilsētu Florenci, kas bija pret Vācijas ķeizariem, bet atbalstīja Romas pāvestu (gvelfi). Savukārt Sjēna kļuva par gibelīnu, gvelfu pretinieku, atbalsta punktu Toskānā. Sjēnieši sasniedza augstākos politiskos panākumus, kad viņu armija Montaperti kaujā (Battaglia di Montaperti) sakāva florenciešus.
13. gadsimtā Sjēna kļuva par nozīmīgu banku pakalpojumu pilsētu, bet tomēr nespēja šajā jomā ilgstoši konkurēt ar Florenci. Vācijas ķeizaru ietekme uz Sjēnu samazinājās, kas deva iespēju Romas pāvestam noteikt ekonomiskas sankcijas pret Sjēnas gibelīnu tirgotājiem. Drīz pēc tam Sjēna nonāca gvelfu kontrolē un gibelīnu aristokrāti zaudēja varu pilsētā. 14. gadsimta sākumā, tāpat kā citas Itālijas pilsētas, Sjēna pārdzīvoja vairākus karus un badu, norisinājās strauja saimnieciskā lejupslīde. 1348. gadā pilsētā uzliesmoja Melnā nāve. Cīņa par varu starp dižciltīgajiem un tirgotājiem nespēja sniegt pilsētai iekšējo stabilitāti.
Sports
Kopš 16. gadsimta divas reizes gadā (2. jūlijā un 16. augustā) pilsētas centrālajā laukumā notiek Palio di Siena - zirgu skriešanās sacensības starp pilsētas kvartāliem. Kopš 2007. gada Sjēnā notiek riteņbraukšanas sacensību Strade Bianche finišs.
Mercury-Redstone 4
Mercury-Redstone 4 bija otrā ASV pilotējamā kosmiskā misija. Kosmosa kuģis Liberty Bell 7 ar astronautu Virdžilu Grisomu tika palaists ar nesējraķeti Mercury-Redstone. Lidojums notika pa suborbitālu trajektoriju, sasniedzot 190 km augstumu un ilga mazāk nekā 16 minūtes.
Mercury-Redstone 4 noritēja tāpat kā Mercury-Redstone 3. Pēc nolaišanās okeānā negaidīti atsprāga lūka un ūdens sāka ieplūst kapsulā. Grisomam izdevās izkļūt ārā, kur viņu savāca helikopters. Liberty Bell 7 neizdevās izglābt, un tas nogrima 5 km dziļumā.
1999. gada 20. jūlijā Kērta Ņūporta komanda ar Discovery Channel un Oceaneering International, Inc finansējumu izcēla Mercury-Redstone 4 kapsulu. Tagad tā ir eksponēta Kansas Cosmosphere and Space Center.
2008. gada FIBT pasaules čempionāts
2008. gada FIBT pasaules čempionāts norisinājās no 2008. gada 11. līdz 24. februārim, Altenbergā, Vācijā, piekto reizi. Iepriekš tas ir noticis 1991. (bobslejs), 1994. un 1999. (skeletons) un 2000. gadā (vīriešu bobslejs). Tā bija pirmā reize Altenbergā, kad visas sacensības notika vienā trasē.
Vīriešu divnieki
Sacensībām tika pieteiktas 30 komandas, no kurām pēc 1. brauciena vienu diskvalificēja. 2. un 3. braucienā avarēja pa vienai ekipāžai. 1. braucienā avarēja arī Galikera/Egera ekipāža, tomēr komanda finišēja un otrajā braucienā viņi atkal varēja piedalīties. Sakarā ar savainojumu, Egeru aizvietoja Markuss Līti.
Vīriešu četrinieki
23. un 24. februāris
Sacensībām tika pieteiktas 24 ekipāžas, no kurām viena nestartēja. 2. braucienā avarēja ASV 2. ekipāža un par spīti tam, ka tā finišēja, komanda izlēma nepiedalīties 3. braucienā. Andrē Langes ekipāža izcīnīja savu otro uzvaru šajā čempionātā (iepriekš viņi uzvarēja divnieku sacensībās).
Sieviešu divnieki
15. un 16. februāris
Sacensībām tika pieteiktas 25 komandas, no kurām viena izstājās pēc 2. brauciena un divas avarēja 4. braucienā. Tā bija pirmā reize, kad vienas valsts sportisti izcīnīja pirmās trīs vietas bobsleja čempionāta vēsturē un otrā reize vispār, jo Austrijas vīriešu skeletonisti to izdarīja Īglsā 1991. gadā. Ja skaita arī 2006. gada ziemas olimpiskās spēles Turīnā, tā ir Kiriasis ceturtā uzvara pēc kārtas bobsleja PČ. Sacīkstēs notika vairākas avārijas, no kurām divas kļuva par iemeslu ekipāžas izstāšanai no sacensībām.
Vīrieši
21. un 22. februāris
Sacensībām tika pieteikts 31 sportists. Viens no sportistiem 3. braucienā nestartēja. Pirmo reizi šajā čempionātā zelta medaļu ieguva kāds sportists, kurš nepārstāv Vāciju.
Silāni
Silāni (silīcijūdeņraži, silīcija hidrīdi) — silīcija binārie savienojumi ar ūdeņradi, kopīgā formula SinH2n+2. Silāni ir piesātināto ogļūdeņražu analogi. Vienkāršākais silāns ir silīcija tetrahidrīds SiH4, ko sauc par monosilānu vai vienkārši par silānu.
2008. gada FIBT pasaules čempionāts
Sievietes
22. un 23. februāris
Sacensībām tika pieteiktas 26 sportistes. Hūbere izcīnīja Vācijas piekto zelta medaļu šajā čempionātā.
Silāni
Fizikālās īpašības
Pēc molekulu uzbūves silāni līdzīgi alkāniem. Monosilāns SiH4 un disilāns Si2Н6 ir bezkrāsas gāzes ar pretīgu smaku, trisilāns Si3Н8 - bezkrāsas, indīgs, gaistošs šķidrums. Homologās rindas augšējie locekļi ir cietas vielas. Silāni šķīst etanolā, benzīnā, organosilānos, CS2. Silāniem un alkāniem ir līdzīgas formulas, bet dažādas īpašības.
2008. gada FIBT pasaules čempionāts
Jauktā komanda
Sacensībās piedalījās sešas komandas. Vācija izcīnīja trešo zelta medaļu šajā čempionātā.
Silāni
Īpašības
Silāni ļoti viegli oksidējas. Pat pie sašķidrināta gaisa temperatūras skābekļa klātbūtnē monosilāns oksidējas uzliesmojot. Atkarībā no reakcijas apstākļiem, oksidēšanās rezultātā rodas vai nu SiO2, vai arī starpvielas:
Silāni ir labi reducētāji, tie pārveido КМnО4 par MnO2, Hg(II) par Hg(I), Fe(III) par Fe(II) utt. Silāni stabili neitrālā un skābā vidē, taču viegli hidrolizējas pat pie minimāla ОН− jonu daudzuma:
Reakcija norit kvantitatīvi un to var izmantot silāna kvantitatīvai noteikšanai. Sārma iedarbības rezultātā iespējams arī saraut saiti Si—Si:
Ar halogēniem silāni reaģē sprādzienveidīgi, pie zemām temperatūrām izveidojas silīcija halogenīdi. Pie spiediena virs 50 atm monosilāns sadalās.
Atšķirība no ogļūdeņražiem
Tā kā saites Si—Si un Si—H ir vājākas par saitēm C—C un C—H, silāni atšķiras no ogļūdeņražiem ar mazāku stabilitāti un paaugstinātu reaģēšanas spēju. Silānu blīvums, vārīšanās un kušanas temperatūras ir augstākas par attiecīgo ogļūdeņražu fizikālo lielumu vērtībām.
Iegūšana
Parasti silānus iegūst, ar skābēm sadalot metālu silicīdus, piemēram, magnija silicīdu:
Monosilāna sintēzei izmanto trietoksisilāna sadalīšanos Na klātbūtnē uzsildītā (t=80 °C) vidē:
vai arī, izmantojot reakciju:
Pielietošana
Izmanto dažādās organiskās sintēzes reakcijās (lai iegūtu vērtīgus silīcijorganiskos polimērus), ļoti tīra silīcija iegūšanai mikroelektroniskās rūpniecības vajadzībām.
Džudo 2008. gada vasaras olimpiskajās spēlēs — līdz 60 kg vīriešiem
Džudo 2008. gada vasaras olimpiskajās spēlēs vīriešiem svara kategorijā līdz 60 kg notika 9. augustā. Olimpisko zeltu izcīnīja Dienvidkorejas džudists Mino Čo.
Arena Ugra
Arena Ugra ir daudzfunkcionāla halle, kas atrodas Hantimansijskā, Krievijā. Halle tika atklāta 2008. gada novembrī. Kopš 2010. gada arēna kalpo kā Kontinentālās hokeja līgas kluba Hantimansijskas "Jugra" mājvieta.
Publiskās tiesības
Publiskās tiesības, atšķirībā no privātajām, regulē attiecības starp valsti un privātpersonu, nosaka valsts uzbūvi un to tiesības un pienākumus. Tām ir raksturīgs imperatīvs regulējums, subordinācijas, nevis koordinācijas, attiecības starp subjektiem.
Durbes novads
Durbes novads bija pašvaldība Kurzemē. Novads izveidots 2000. gadā, apvienojoties Durbes pilsētai ar lauku teritoriju un Tadaiķu pagastam. 2009. gadā novadam pievienoja arī Dunalkas un Vecpils pagastu. Novada dome un administrācija atradās Tadaiķu pagasta Lieģos, Parka ielā 2. Pēc 2021. gada administratīvi teritoriālās reformas ietilpst Dienvidkurzemes novadā.
Daba
Durbes novada teritorijā Rietumkursas augstiene pāriet Piejūras zemienē. Augstākais punkts novadā ir Ķīķīzera kalns Vecpils pagastā — 98 m vjl. Zemākā vieta novadā ir Ālandes upe uz robežas ar Grobiņas pagastu.
Hidrogrāfija
Durbes novada teritorija ietilpst divos ūdens baseinos: ziemeļdaļa mazo upju baseinā starp Liepājas kanāla baseinu un Ventu, dienviddaļa — Liepājas ezera kanāla baseinā. Lielākās novada upes ir Durbe, Lāņupe, Trumpe, Ālande (uz robežas ar Grobiņas novadu). Lielākās ūdenstilpes: Durbes ezers, Purva dīķis, Lielais Bērzu dīķis.
Dabas aizsardzība
Novadā atrodas īpaši aizsargājamā dabas teritorija — dabas liegums „Durbes ezera pļavas”, kas iekļautas NATURA 2000 aizsargājamo teritoriju sarakstā. Dabas lieguma teritorija iekļauj Lāņupes palienes upes lejtecē un Durbes ezera ziemeļdaļu.
Damāna un Diu
Damāna un Diu ir Indijas apvienotā teritorija (administratīvā vienība), kuru veido divas Portugāles bijušās kolonijas Indijā: Damāna un Diu. Teritorijas administratīvais centrs un lielākā pilsēta ir Damāna. Damānas un Diu kopēja platība ir 112 km², no kuras 72 km² ir Damāna, bet atlikušie 40 km² ir Diu. Iedzīvotāju skaits apvienotajā teritorijā ir aptuveni 243 tūkstoši.
2009. gada Neretas novada domes vēlēšanas
'''2009. gada Neretas novada domes vēlēšanas''' notika 2009. gada Latvijas pašvaldību vēlēšanās. Vēlēšanās Neretas novada domē tika ievēlēti 13 deputāti. Vēlēšanās piedalījās 5 kandidātu saraksti, kas veidoti no 77 kandidātiem. Neretas novads tika izveidots administratīvi teritoriālās reformas rezultātā, tādēļ šī novada domes vēlēšanas notika pirmoreiz. Neretas novadā vēlēšanas notika 5 iecirkņos.
Vēlēšanās visvairāk balsu ieguva saraksts "Mūsu laiks novadam" (32,82%), bet novada domē iekļuva arī pārējie 4 saraksti. Neretas novada domes vēlēšanās piedalījās 1 768 vēlētāji jeb 54,87% no balsstiesīgajiem. No vēlēšanu aploksnēm derīga bija 1 761, bet savu balsi par kādu no sarakstiem atdeva 1 722 vēlētāji.
Svētais Antonijs no Padujas
Biogrāfija
Antonijs dzimis 1195. gadā dižciltīga Lisabonas bruņinieka Martina de Bujona ģimenē. Kristībās puisītis ieguva vārdu Fernando. Tēvs cerēja, ka dēls ies tēva pēdās, tomēr jau zēna gados Fernando pieņēma lēmumu kļūt par mūku, un iestājās Lisabonas Svētā Vikentija klosterī, kas piederēja regulāriem kanoniķiem (Augustīniešu ordeņa atzars).
Pēc dažiem gadiem jaunais mūks vīlās klostera vientuļnieka dzīvē. Tēva nāve kaujā ar mauriem, kā arī piecu pazīstamu franciskāņu mokpilnā nāve Marokā izraisīja viņā karstu vēlēšanos sludināt evaņģēliju. 1220. gadā Fernando atstāja regulāro kanoniķu ordeni un kļuva par franciskāni, pieņemot mūka vārdu Antonijs.
Tajā pašā gadā viņš franciskāņa Filipa pavadībā devās uz Maroku, lai musulmaņiem sludinātu kristietību. Tomēr slimības dēļ Antonijs bija spiests atgriezties Eiropā. Kad viņš atgriezās, kuģis nokļuva vētrā un tika izmests Sicīlijas piekrastē. Antonijs tajā saskatīja Dieva gribu un nolēma palikt Itālijā. Līdz pat savai nāvei viņš vairs neredzēja savu dzimteni.
No Sicīlijas Antonijs devās uz franciskāņu ordeņa ģenerālo kapitulu, kur iepazinās ar ordeņa dibinātāju Svēto Asīzes Francisku. Pēc kapitula Antonijs pēc viņa lūguma tika nosūtīts uz attālo klosteri Montepaolo pie Forli pilsētas, kur viņš dzīvoja neuzkrītoši un klusi, līdz Forli pilsētas svētkos viņš, par apbrīnu visiem klātesošiem un pašam sev, uzvarēja sava un dominikāņu ordeņu oratoru sacensībās.
Drīz viņu aizsūtīja mācīties pie slavenā teologa Toma Hallona, un pēc mācību pabeigšanas viņš sāka pasniegt teoloģiju Boloņas Universitātē. Ordeņa kārtējā kapitulā Asīzes Francisks uzdeva Antonijam sludināt Itālijas ziemeļu pilsētās, kuras bija pārņēmuši katari.
Antonijs devās tieši uz Rimini, pilsētu, kur bija visvairāk kataru piekritēju. Pēc tam viņš turpināja savu sprediķotāja darbību Francijas dienvidos. Sv. Antona sprediķiem bija panākumi pat Tulūzā, kas piederēja albiģiešu līderim Raimundam VII.
1224. gadā Antons kļuva par pilsētas Lepijanvelē tuvumā esošā franciskāņu klostera priekšnieku. Arvien plašāka kļuva slava par viņa sprediķiem, brīnumdarbiem un tikumīgo dzīvi, viņu iesauca par "Ordeņa lāpnesi". Kārtējā kapitulā viņu ievēlēja par Dienvidfrancijas dienvidu provinciāli, vēlāk viņš apmeklēja Sicīliju, kur viņš nodibināja dažus jaunus klosterus, bet pēc tam viņu ievēlēja par provinciāli tolaik nemierīgā Dienviditālijā, kur gvelfi (Pāvesta piekritēji) cīnījās ar gibelīniem (imperatora piekritējiem).
Pāvests Gregorijs IX piedāvāja Antonijam cienījamu amatu Romas kūrijā, bet viņš no tā atteicās. Pēdējos dzīves gadus Antonijs pavadīja Padujā.
Pēc nāves
Svētais Antonijss tika kanonizēts gandrīz tūlīt pēc viņa nāves - 1232. gadā.
1263. gadā viņa pīšļi tika pārnesti uz Svētā Antonija baziliku, kuru Padujas iedzīvotāji uzcēla svētā godam. Leģenda vēsta, ka izcilā sprediķotāja mēle bija palikusi neskarta.
1946. gada 16. janvārī pāvests Pijs XII pasludināja Svēto Antoniju no Padujas par Baznīcas skolotāju.
Svētais Antonijs tiek uzskatīts Lisabonas un Padujas aizbildni. Viņam par godu nosaukta Sanantonio pilsēta ASV. Viņš ir arī nabagu un ceļotāju aizbildnis. Pie Svētā Antonija vēršas pazudušo mantu meklēšanā. Kopš 19. gadsimta izplatījās paradums baznīcā savāktos ziedojumus nabagiem nosaukt par "Svētā Antonija maizi".
Svēto Antoniju uzskatīja par savu aizbildni daudzas baznīcas brālības. Pastāv neliela mūķeņu kongregācija - "Svētā Antonija māsas", kura nodarbojas ar labdarību.
Ikonogrāfija
Svētajam Antonijam veltītās gleznās attēloti viņa dzīves notikumi, galvenokārt, viņa veiktie brīnumi: sprediķis zivīm (Paolo Veronēze), Bērna Jēzus parādīšanās (Muriljo un van Deiks), brīnums ar ēzeli, kas nometies ceļos Svētās Hostijas priekšā ("Svētā Antona brīnums") (16. gadsimta nezināms flāmu mākslinieks), Džoto attēlojis Svēto Antoniju sprediķa laikā. Gleznas par Svēto Antoniju ir arī Surbaranam, Ticiānam un citiem māksliniekiem..
Jaunogre (stacija)
Jaunogre ir dzelzceļa pieturas punkts, kas atrodas Ogres pilsētas ziemeļrietumu daļā (Jaunogrē). Starp peroniem šeit atrodas arī pārbrauktuve (peroni nav izvietoti viens otram pretī). Daļa pieturas punkta (Rīgas virziena perons un pieturas ēka) atrodas vēl Ogres stacijas teritorijā (Ogres stacijas robeža ir uz Aizkraukles virziena perona pie pārbrauktuves). Blakus Aizkraukles virziena peronam atrodas Ogres stacijas pievedceļš uz Ogres Trikotāžas kombinātu. Pieturas punktā darbojas biļešu kase.
Vēsture
Pieturas punkts Ogre II atvērts. Jaunā pieturas punkta nojumi pēc arhitekta Vladimira Šervinska projekta izbūvēja Mālukalna (Jaunogres) labierīcības biedrība, vēlāk biedrība uzstādīja balti lakotus solus, izbūvēja verandu un ierīkoja pieturas punktam apgaismojumu. pieturas punkts pārdēvēts par Jaunogri. Pieaugot pasažieru skaitam 1938. gadā veco nojumi nojauca un 1939. gadā nojumes vietā izbūvēja lielāku koka ēku, kas 1957. gadā, atjaunojot līnijas otro ceļu nojaukta un 1959. gadā aizstāta ar mūra ēku.
Abbey Road Studios
Abbey Road Studios ir mūzikas ierakstu studija Londonā. To 1931. gada dibināja Gramophone Company, kas bija daļa no EMI ierakstu kompānijas. Kopš EMI pārdošanas 2013. gadā studija pieder Universal Music Group.
Kopš 1980. gada Abbey Road Studios tiek ierakstīta arī filmu mūzika.
Rietumromas impērija
Rietumromas impērija bija Romas impērijas rietumu daļa pēc Diokletiāna 285. gadā veiktās dalīšanas, impērijas otra daļa bija Austrumromas impērija, kas mūsdienās labāk pazīstama kā Bizantijas impērija.
Rietumropas impērija pastāvēja periodiski dažādos starp 3. un 5. gadsimtu. Teodosijs I bija pēdējais apvienotās Romas impērijas imperators. Pēc viņa nāves 395. gadā tā tika sadalīta starp viņa dēliem: Arkādiju un Honoriju, kuri kļuva attiecīgi par Austrumromas un Rietumromas imperatoriem. Rietumu imperatori nokļuva atkarībā no ģermāņu karavadoņiem. Rietumromas impērija oficiāli beidza pastāvēt pēc Romula Augustula (pēdējais de facto imperators) atteikšanās no varas, neoficiāli — pēc Jūlija Nepa (pēdējais de jure imperators) nāves 480. gadā.
Džans Hens
Džans Hens (, piņjiņs: Zhāng Héng, dzimis, miris ) bija astronoms, matemātiķis, izgudrotājs, ģeogrāfs, kartogrāfs, mākslinieks, dzejnieks, valstsvīrs un literāts no Naņjanas, Henaņā, un dzīvoja Haņu dinastijas laikā Ķīnā.
Viņš izgudroja seismogrāfu zemestrīču epicentra noteikšanai, kā arī precizēja skaitļa π vērtību, ieviesa labojumus ķīniešu kalendārā. Džans Hens izveidoja zvaigžņotās debess karti un deva vairāk nekā 300 zvaigznēm nosaukumus.
Korpiklaani
Korpiklaani ir folkmetāla grupa no Somijas.
Holodomors
Holodomors (uk — 'bada nāve') ir padomju varas 1932. un 1933. gadā mākslīgi izraisīts bads Ukrainas PSR un ukraiņu apdzīvotajā Kubaņas novadā, kurā nomira vairāki miljoni cilvēku. Holodomoru uzskata par vienu no lielākajām katastrofām Ukrainas vēsturē un bezprecedenta situāciju, kad miera laikā gāja bojā miljoniem ukraiņu. Aptuveno upuru skaitu Ukrainas PSR lēš no 2,2 miljoniem līdz 10 miljoniem.
Vārda atveide latviešu valodā
Valsts valodas centra (VVC) Latviešu valodas ekspertu komisija, 2023. gada 8. februāra sēdē izskatot jautājumu par padomju varas 1932. un 1933. gadā mākslīgi izraisītā bada nosaukumu (uk), ar balsu vairākumu nolēma, ka tas latviešu valodā atveidojams formā holodomors atbilstoši šā vārda izrunai ukraiņu valodā.
Diskusijas par genocīdu
Daudzu valstu vēsturnieki uzskata, ka padomju vara badu izraisīja apzināti, lai apspiestu arvien pieaugošo ukraiņu nacionālismu, tomēr ir diskusijas par genocīda jēdziena attiecināšanu uz šo gadījumu. Krievijas vēsturnieki mēģina pierādīt, ka holodomors bija nelaimīgu apstākļu sakritība, kas radās industrializācijas laikā, kad PSRS piedzīvoja radikālas ekonomiskās pārmaiņas.